Muňko, Dušan, poslanec NR SR (2015-01-30):
Vážená pani podpredsedníčka, vážený pán minister, budem najprv reagovať, prečo skrátené legislatívne konanie. Pretože prišlo po desiatich rokoch to, čo každý rozumný ekonóm musel povedať, aké budú dôchodky z II. piliera. Keď prepočítame dôchodky z I. piliera a prepočítame ľudí, 3-tisíc, ktorí sú dneska v II. pilieri, tak rozdiel pri 400-eurovom základe je 29,60 k 1. januáru 2015. Pri 800 eurách má z II. piliera o 62,50 euro menej a pri 1 500-eurovom základe má 85,60 menej. Takže tá vaša blbosť, že Sociálna poisťovňa na tom neprerobí. Keď vystúpi dneska, preto sme to spravili, pretože tí ľudia majú nízke základy a všetci padnú väčšinou do minimálneho dôchodku, ktorý my teraz, pripravuje minister, ktorý ste vy nepripravili. Ja sa vrátim najprv, predtým ako budem hovoriť k II. pilieru, k celému vášmu slávnemu zákonu štyristošesťdesiatjedničky a štyridsaťtrojke. Štyristošesťdesiatjednička má 48 dodatkov, štyridsaťtrojka má 28 dodatkov a má dve ústavné rozhodnutia súdu. Poďme sa vrátiť ešte k tej veci, prečo otvoriť. Pretože ten človek, pokiaľ nepodpíše zmluvu a vráti sa do I. piliera, tak sa mu vrátia peniaze a dostane o tých, pri tých 400 eurách o 26 euro viac. Takže keď si, pán Brocka, prepočítate tých 26 euro, aj s pánom Kaníkom, krát 3 000 počtu, tak vám vyrátam, že to je hneď 90-tisíc krát, proste zhruba okolo milión eur ma to bude stáť tento rok viac na dôchodkoch, ako keby som im vyplácal a neotvorím ho a ostatú v tom II. pilieri. Len to treba jednoduchú matematiku. Vrátim sa aj k pánovi Kollárovi, lebo tiež skresľoval niektoré výsledky. Ale nakoniec každý z vás si zoberiete jednu tužku, ja vám navrhnem, akú tužku, ktorí ovládate, ak ovládate počítať. Poďme ale, hovorím, prečo najprv pôjdem nie k II. pilieru, ale pôjdem k štyristošesťdesiatjedničke. Štyristošesťdesiatjednička je absolútne zdeformovaná po stovke. Spravili ste ju a sprivatizovali ste II. dôchodkový pilier. Ja beriem, že II. dôchodkový pilier je potrebný. Potrebný je, pretože je zásluhový. Treba ale povedať jednu vec, že II. dôchodkový pilier, resp. celá Európska únia vypláca z I. dôchodkového piliera 90 – 92 percent. Môžeme sa baviť, aký je model švédsky, rakúsky, nemecký, kanadský, anglický alebo ktorýkoľvek iný. Druhý pilier dôchodkový je zásluhový a je na to, aby si tí, ktorí majú vyšší príjem, na starobu prilepšili a, samozrejmá vec, raz budú šetriť v III. pilieri. To je podstata veci, ale nie to, čo ste vy spravili so štyristošesťdesiatjedničkou, pretože hneď na začiatku ste nastavili do Sociálnej poisťovne sadzby jednotlivých základných fondov, ktoré tu dneska omieľate. Preto bola zákonom do roku 2011, že môžeme presúvať. Ja navrhujem jednu vec. Zákonom upraviť teraz pri otvorení fond solidarity na 3,8 percenta. Sociálna poisťovňa si to vyrieši. Ďalej. Zle ste nastavili invalidné dôchodky. Poškodili ste 120-tisíc invalidných dôchodkov, lebo vám chýbalo, tak ste ich stadiaľ vyhnali. Rozhodol Ústavný súd a Sociálna poisťovňa musela prepočítavať na základe Ústavného súdu 120-tisíc dôchodkov. Zle nastavená konštrukcia starobného dôchodku, ktorá spôsobila rozdiel vo výškach dôchodkov priznaných podľa starého a nového zákona, v dôsledku ktorej vznikol problém starodôchodcov, 300-tisíc. Nehanbíte sa dneska, vášmu otcovi, vašim rodičom a každému jednému povedať, že ako ste nastavili? Každý, ktorý išiel pred 1. januárom 2005 do dôchodku, stratil od 50, niektorí 150 euro. O čom hovoríte, páni? Keby bolo to skončilo na Ústavnom súde, budeme to musieť dorovnávať. (Potlesk.) Poďme ďalej. Vaše kvalitné prepočty. Dúfam, že Bauerová nebola zo strany SMER. Bauerová bola z SMK. Novelou musela upraviť, potreba upravovať pôvodne navrhnutú konštrukciu novopriznaných dôchodkov za účelom zmierenia negatívneho dopadu zavedenia princípu zásluhovosti na riziko príjmovej skupiny poslaneckým návrhom, čiže úprava percent redukcie osobného mzdového bodu. Keby ste to boli nechali tak, ako to nastavil pán Kaník, tak dneska niektorí majú 4- – 5-tisíceurový dôchodok. Takže o čom hovoríme? Poďme ďalej. Čo ste spravili, pokiaľ sa týka, poslaneckým návrhom bola zvýšená pôvodná navrhovaná nízka výška nemocenského za prvé dni, ktoré ste dali z dočasne pracovnej neschopnosti, z 18 % na 25. Ústavným súdom bola zrušená valorizácia dôchodkov v roku 2006, podľa ktorej nemali sa zvyšovať dôchodky v sume vyššej ako 17 200 korún. Čiže doplácanie. Takže ja vám vymenujem teraz všetky tie veci, ktoré ste v zákone 461 a 43 nespravili. A vy mi tu budete hovoriť, že čo spravila strana SMER a čo spravila vláda. Totálne nezmysly! Zle nastavený predčasný starobný dôchodok, ktorý si mohlo bez ohľadu na vek a popritom ešte mohol aj pracovať. Teraz. Neriešili ste minimálny dôchodok, neriešenie vzťahu medzi všeobecným systémom sociálneho poistenia a osobitným systémom, vojaci, policajti, problém výsluhových dôchodkov. Upozorňoval som na to vás, pán Brocka, upozorňoval som ministra a upozorňujem aj teraz. Už nechcem ani hovoriť o tom, čo tu trieskala pani Jurinová. Nech povie, pani Jurinová, povedzte mi, akým spôsobom za rok sa majú tieto veci vyriešiť. Mohli ste podať poslanecký návrh. Ja vám poviem, ako sa to dá vyriešiť, ale vaša strana musí potom byť v koalícii a môže prejsť na univerzálny systém. Potom sa môžeme baviť. Ale nie hovoriť tu hlúposti. Prepáčte, prepáčte, to hovorím tak, ako je. Zaujmite stanovisko k tomu a potom niečo hovorte. Pätnásťtisíc dôchodcov, výsluhové dôchodky boli zhruba 70 miliónov. Alebo som nemal rešpektovať Ústavný súd a nemal som rešpektovať judikáty Najvyššieho súdu? Zlé riešenie, sociálne nastavenie poistencov SZČO. Ako dopadli SZČO? Živnostníci? 90 % živnostníkov od roku ´92 padlo do exekúcií. Tak výborne ste to nastavili, páni! Až vláda pána Richtera, teraz, keď vláda Fica zmenila zákon. Že preddavky, ktoré dávala Sociálna poisťovňa, dávala ich donekonečna, aj keď prestal živnostník podnikať. To vás nezaujímalo. Poďme ďalej. Zle nastavené dobrovoľné poistenie, v dôsledku ktorého dochádza k obrovskému zneužívaniu za minimálne poistné vysoké nároky, napríklad dobrovoľné nemocenské poistenie. Konkrétny prípad. Poistné zaplatí 360, dostal 6 200 euro. Zle nastavené podmienky nároku na invalidný dôchodok poistenca do 20 rokov za dodatočné zaplatenie poistenia, poistka 23 euro, nárok na invalidný 747. Zle nastavené pravidlá ukončenia dobrovoľného poistenia, nutnosť podať odhlášku, ak poistenec zabudol, za následok vzniku vysokých dlhov. Neriešenie pravidiel uznávanej dočasnej práceneschopnosti od roku 2005, zrušená právna úprava. Riešila terajšia vláda minulý rok. A ja vám ich vymenujem ďalšie. Ale nechcem robiť ja tu politiku, dopláca jedna strana aj druhá, doplácajú dôchodcovia, ale nehovorte nezmysly. A poďme ďalej. Vysoká sadzba príspevku 9 % v roku 2004. A sme tu boli, keď sme vám hovorili, že slovenská ekonomika na to nemá. To povedal aj pán Kollár, to povie každý jeden, že na to sme nemali. A aká je nastavená sadzba v jednotlivých európskych štátoch. 1 percento? 2 percentá? My sme nastavili 9. Keď som sa pýtal pána Kaníka, kde na to má, nech sa postará minister financií Mikloš. Veď si to povedzme, ako je, ako to bolo, s čím prišiel Mikloš do vlády, s akým návrhom? Ale jak, čo to skončilo? Páni, totálny rozvrat dôchodkov, ktoré ste nastavili v roku 2004 a ktoré, samozrejme, teraz pokračujú, preto sa to nedá meniť tak, ako si vy myslíte. Áno, je teraz čas a treba pouvažovať, treba vytvoriť pracovnú skupinu z jednej aj z druhej strany a pripraviť novelu štyristošesťdesiatjedničky a štyridsaťtrojky. Veď si zvážte, tých 48 dodatkov, ktoré tam sú, či to je, alebo v štyridsaťtrojke 28 dodatkov, aby to vôbec fungovalo. A nehovoriac o tom, že to stojí len daňových poplatníkov peniaze. A vymenujem tu všetky veci ďalšie, ktoré sú. Zlé nastavenie pravidla platenia Sociálnej poisťovni, musela platiť aj za situácie, ktoré nespôsobila, postupné úpravy realizované ministerkou Tomanovou. Znášanie dôsledkov neplatenia príspevkov do II. piliera Sociálnou poisťovňou, ak zamestnávateľ nezaplatí príspevky do II. piliera, do šesťdesiat dní od ich splatnosti nezaplatené príspevky musí odviesť DSS-kám Sociálna poisťovňa zo svojho rezervného fondu solidarity. Aj keď Sociálna poisťovňa následne vymáha nezaplatené príspevky od zamestnávateľa, rozdiel medzi odvedenými príspevkami a následnými, uhradenými zamestnávateľom od roku 2000 predstavuje zhruba 60 mil. euro. Za škodu spôsobenú DSS-kou, ktorá má za následok poškodenia majetku v dôchodkovom fonde, ručí v plnom rozsahu Sociálna poisťovňa, a rezervného fondu solidarity. Nelimitovaná výška výdavkov DSS na uzatvorenie zmluvy o starobnom sporení a výdavkov na propagáciu a reklamu. Limitovala ju pani ministerka Tomanová. Koľko dali správcovské spoločnosti na reklamu? Šesť miliárd, preto je tam milión 400-tisíc ľudí. Pomenujme to veľmi presne. Takže nehovorte tu, že my sme niečo zaviedli alebo proste, my len naprávame. A teraz poďme k II. pilieru. Je šesť správcovských spoločností. AEGON dostal, doteraz mal odvedených 650 338 668, Allianz 2 080 517, ING 700 024 619, Poštová 370 621, AXA 1 778 283 miliónov. Spolu bolo odvedených 6 mld. 552 mil. do správcovských spoločností. Skladba. Nakoniec, to ste viacerí tu povedali. Predtým, ako začnem čítať tie jednotlivé pásma, tak sa zamyslite nad niektorými vecami, to, čo tu povedal aj pán Kollár. Takže poďme k tej prvej veci. Nula až 10, čiže našetril za desať rokov k 31. 12., je tam 31 505 ľudí, od 10 do 50 – 23 000 ľudí, od 50 do 100 – 23 570, od 100 do 500 – 106 000 ľudí, od 500 do 1 000 – 87 000, od 1 000 do 1 500 – 75 000 ľudí, od 1 500 do 2 000 – 80 000 ľudí, od 2 000 do 3 000 – 237 000, od 3 000 do 4 000 – 189 000, od 4 000 do 5 000 – 142 000, od 5 000 do 7 000 – 203 000 a od 7 000 do 9 000 – 100 000 a nad 9 000 – 134 000. Poďme ale, to, čo povedal pán Kollár, vrátim sa k nemu. Našetrili ste si 5 000 euro ročne za desať rokov, čiže 500 euro, pardon, 5 000 za desať rokov, 500 euro za rok. Koľko je to na mesiac? 40 euro. Čiže máte našetrené, to, čo som ja odviedol do II. piliera. To je otázka, ako tieto peniaze boli zhodnotené. Respektívne minister Kaník a pravicová vláda, ktorá vtedy bola, nastavovali, že boli úroky 3,5 % a kapitálový trh bude fungovať. Jako funguje kapitálový trh? Viete mi povedať o nejakom kapitálovom trhu na Slovensku? Viete mi povedať, keby aspoň kapitálový trh bol vo Viedni, tak ako je v Londýne, že tam bude V4, že tam bude sever Talianska, Rakúska, časť Nemecka, bude nejako fungovať. Alebo čo, zveríte finančné prostriedky, ktoré sú na tom kapitálovom trhu? A potom hovoríte, že vláda poznačila alebo otvárala trikrát, teraz štvrtýkrát II. pilier. My sme nikdy nikoho stadiaľ nevyháňali. My sme vysvetľovali, že takto dopadne II. pilier. A tak aj dopadol. Aj dneska. Každý si musí zvážiť to, čo sa tu pýtal aj pán poslanec, musí zvážiť, či ostane v II. pilieri. Ale nevidím žiadnu logiku, keď sa aj pýtal pán Kollár, 1 500 ľudí je v II. pilieri nad 60 rokov. Keď to zoberiem, v II. pilieri sa pán Kollár pýta, podľa môjho osobného názoru by mal byť ten, ktorý si chce našetriť, mal by mať menej ako 30 rokov a mal by tam byť minimálne, keď je dneska vek do dôchodku odchod 62 rokov, tak aspoň 30, 32 rokov. Na druhej strane mal by mať základ minimálne 1 000 euro. Pokiaľ ho nebude mať, mu to nijako nevyjde. Tie matematické prepočty vás nepustia. A nevyhovárajme sa teraz na anuitnú novelu, nevyhovárajme sa na nič. Jednoducho si tí ľudia nenašetrili a žiadne švajčiarske dôchodky nebudú. A všade je to založené na I. pilieri, solidárnom pilieri. Ten bude ďalej trvať. A dobre to povedal pán poslanec Blaha, neni tu, že keby vláda prestala vyplácať dôchodky, tak asi to skončí nejak ináč. To je holý fakt. Takže by som vás pekne poprosil, lebo nevytĺkame, žiaden politický kapitál sa tu nemôže vytĺkať, nedá sa. Tak isto sa tí dôchodcovia dívajú, či je to na vás, alebo sa dívajú na nás, kdekoľvek dôjdem, tak každý z nich, ktorý poctivo tu robil, každý z nich živorí. To treba povedať otvorene. Aký je priemerný dôchodok? Koľko ľudí má zhruba do 400 euro? Keď počúvam tie blbosti, že vianočný príspevok. Vláda musí na ten vianočný príspevok našetriť. Ináč, keby ho mala, tak keď má 400-eurový dôchodok a dostane 100 euro, tak koľko dostane za dvanásť mesiacov? 8 euro? Čiže ste mu pridali 8 euro a bude hovoriť o nesystémovom kroku? Páni, veď zamyslite sa! A prestaňte tu, prestaňte tu robiť politiku. Sadnime si a povedzme si, ako ďalej budeme pokračovať. Ale toto sú holé fakty a holá skutočnosť a pokiaľ ľudia zvážia, majú možnosť vystúpiť a keď nevystúpia, tak nič sa nedeje, ide ďalej. Ale si musí byť vedomý, že si nenašetrí a padá do hmotnej núdze. A teraz poďme ďalej. Veď minister pripravuje minimálny dôchodok, ktorý ste prakticky mali už dávno, mal byť dávno zavedený. Koľko, myslíte, ľudí padne do toho minimálneho dôchodku? Ak sme limitovali, že 25 rokov tam má byť, má mať odpracované? Sa zamyslite nad tým a nie že tu strieľate a budete vyprávať úplné nezmysly, či to je pán Kaník, či to je pán Brocka alebo ktorýkoľvek ďalší. To sú úplne, hovorím úplné nezmysly z hľadiska II. piliera. Ale povedzte mi, kde sa mám ísť učiť a kde mám otvoriť, alebo povedzte mi, pán Hraško tuná je veľký odborník, vôbec tomu nerozumie. Povedzte mi, do ktorej krajiny mám ísť. Do Maďarska? Kde? Do Anglie? Povedzte kde. Do Poľska? Do Kanady, do Chile alebo kde? Povedzte mi kde. Povedzte mi, do Nemecka? Pozrite si nemecký model. Alebo do Švédska? Nuž povedzme si na rovinu. Takže, keď chcete počuť, tak základ je I. pilier a potom doplnkový pilier pre tých, ktorí majú vysoký zárobok a ktorí budú odvádzať. Mohol by som tu byť ďalšiu polhodinu a vysvetľovať vám veci. Podstatu vecí tu bolo povedané. Dúfam, že moje vystúpenie, moje možno, keď bolo trošku hlasnejšie, a nie preto som rozčúlený. Preto som, rozčúlený som nad hlúposťami, ktoré tu hovoríte a ktoré doplácajú všetci vaši rodičia, každý jeden, lebo to ide z daňových poplatníkov. Samozrejmá vec, dôchodkové spoločnosti, tak ako boli nastavené veci a za ktoré všetky veci šetrila alebo robila Sociálna poisťovňa, im to vyhovuje. Vyhovuje to im, samozrejmá vec, pretože za prvé, prečo je tam tak veľa ľudí? No tak, veď tam dali 6 mld. slovenských korún do náboru, predsa mali kúpené mzdové účtovníčky vo veľkých, či to bolo vo Volkswagene, či to bolo v Lidli, bola firma, ktorá na nábore do II. piliera zarobila 400 miliónov. To mám nie z mojej hlavy, ale zo správcovskej spoločnosti, ktoré vyplácali to. Vyplácali od 100 euro, čiže od 3 000 do 4 000 korún za to, že ten človek vstúpil do II. piliera. Takže nehovorme o tom, že tu sme my niečo spravili. Áno, je pravda, že to, čo dovoľuje rozpočet, ale nič iné. Takže by som vás pekne poprosil, nevytĺkať politický kapitál, ale priznať sa, že tak, ako bola nastavená reforma, v štyristošesťdesiatjedničke a štyridsaťtrojky priniesla to, čo sa dalo od nej očakávať. A ešte jednu vec. Hovoríme o kapitálovom trhu. Páni, kde a kto bol na kapitálovom trhu, ktorí naši odborníci? V ktorých bankách? Pán Kollár iste vie, že na kapitálovom trhu môžete byť len 4 % času, aby ste zarobili. Ináč prerábate. To je asi tak ako v kasíne. Môžete prísť raz vyhrať, vyhráte. Ale keď tam budete chodiť pravidelne, prehrávate. Na to, ukážte mi, ktoré akcie na kapitálovom trhu boli. Energetické, ako dopadli? Kedy sa vrátia na pôvodnú cenu? Okrem farmaceutických akcií, keď tomu rozumiete, a bankových akcií, ale aj tie klesli niektoré, takže nehovorme o tom, že nám pomôže kapitálový trh. Ďakujem pekne za pozornosť. (Potlesk.)